Mac and cheese/macaroni en kaas | Kreatiewe Kos Idees
This entry was posted on September 5, 2013, in Pasta, Recipes/resepte and tagged eggs, eiers, kaas, mac and cheese, macaroni and cheese, macaroni en kaas, pasta. Bookmark the permalink.	Leave a comment
← Suikermielie poffertjies
Karringmelk pastei/tert → Droogtevoeding sonder ruvoer vir skape | Landbou
Ja, onder buitengewone strawwe droogtetoestande kan slegs kragvoer vir skape gevoer word om te oorleef, sonder enige ruvoer. Mielies is die beste energiebron om in droogtetoestande te voer en alhoewel mielies duur is, is die koste per eenheid energie in meeste gevalle laer as ander voerbronne.
Die grootste risiko met mielievoeding is suurpens. Daarom is dit noodsaaklik om mielies met ‘n konsentraat te meng wat die nodige buffers, proteïene, minerale en spoorminerale bevat. Meng 800 kg mieliemeel met 200 kg Voermol SS200 (V8592).
Waar heel mielies gevoer word, meng 200 kg mielies met 1 kannetjie (25 kg) Voermol Korn Kandy (V1551) en 3 kg gebluste kalk. Waar hamels of ramme vir lang tydperke van 4 weke en langer gevoer word, meng 2.5 kg ammoniumchloried by die Korn Kandymengsel. Die proteïen hoeveelheid en kwaliteit van die SS200 mengsel is beter as die Korn Kandy mengsel.
Dit is noodsaaklik om skape volgens geslag, ouderdom en grootte te skei om te verhoed dat dominante skape te veel vreet. Voorsien genoeg kripspasie sodat al die skape gelyktydig en gemaklik kan vreet. Vir oorlewing, voer daagliks ongeveer 0.8 – 1.2 % van die skape se liggaamsmassa. Merk ongeveer 10 % van die trop en weeg hulle elke tweede week om aanpassings in voerhoeveelhede te maak. Sekere skaaptipes is meer doeltreffend en gehard en kan moontlik met minder as die aanbevole inname klaarkom. Maak waterkrippe ten minste eenmaal per dag skoon.